b'\n_START_ARTICLE_\nAldan, Rusya\n_START_SECTION_\nKasaysayan\n_START_PARAGRAPH_\nItinatag ito noong 1923 bilang Nezametny (\xd0\x9d\xd0\xb5\xd0\xb7\xd0\xb0\xd0\xbc\xd0\xb5\xcc\x81\xd1\x82\xd0\xbd\xd1\x8b\xd0\xb9), kasunod ng pagkakatuklas ng mayamang mga deposito ginto. Ginawaran ito ng katayuang panlungsod kasama ng bagong pangalan nito noong 1939. Itinayo rito noong Ikalawang Digmaang Pandaigdig ang isang palapagan para sa rutang panghimpapwid ng Alaska-Siberia (ALSIB) na ginamit upang ilulan ang mga sasakyang panghimpapawid ng Programang Lend-Lease ng Amerika patungong Silangang Prontera.\n_START_SECTION_\nEkonomiya\n_START_PARAGRAPH_\nNananatiling produktibong sentro ang Aldan para sa pagmimina ng ginto at mika. Malakihang naiwasan nito ang labis na pagbagsak ng populasyon na dinanas ng ibang mga lungsod sa Malayong Silangang Rusya sa mga taong pagkaraan ng pagbuwag ng Unyong Sobyet.\n_START_SECTION_\nTransportation\n_START_PARAGRAPH_\nMatatagpuan ang lungsod sa Lansangang Lena ng A360 na nag-uugnay ng Yakutsk sa Never, gayon din sa hindi pa tapos na daambakal ng Pangunahing linya ng Amur\xe2\x80\x93Yakutsk. Pinaglilingkuran ito ng Paliparan ng Aldan.'